Príloha č. 1 k Rozhodnutiu č.: **059/V/20-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku: **AQUAVIT AD2 perorálny roztok**

Výrobca : PHARMAGAL s. r.o., Murgašova 5, 949 01 Nitra, Slovenská republika.

Držiteľ rozhodnutia : PHARMAGAL s. r.o., Murgašova 5, 949 01 Nitra, Slovenská republika.

Zloženie : Retinoli palmitas 50 000 000 IU

 Ergocalciferolum 24 000 000 IU v 1 000 ml

 Pomocné látky: Tokoferol alfa acetát, Benzylalkohol (E 1519), Propylénglykol, Polysorbát 80, Čistená voda.

Popis prípravku : Bledožltý číry až mierne opalizujúci roztok.

 Vitamínový prípravok.

Druh a kategória zvierat : Ošípané, hovädzí dobytok, ovce, psy, mačky, kožušinové zvieratá.

Charakteristika : Vitamínový prípravok s obsahom v tuku rozpustných vitamínov A a D2, upravených do vodorozpustnej formy. Nedostatok vitamínu A v organizme sa prejavuje poruchami videnia, neplodnosťou, poruchami vývoja a rastu kostí, spomaleným rastom, poškodením epitelu slizníc a neurologickými poruchami. Pri nedostatku vitamínu D v organizme zvierat vznikajú poruchy výmeny vápnika a fosforu, dochádza k spomaleniu ukladania vápnika do kostí rastúcich zvierat (rachitída), k deformáciám kostí a kĺbov a k poruchám rastu.

Oblasť použitia :

* + - * Zvýšené nároky organizmu na vitamín A a D v období maximálneho rastu, gravidity, laktácie.
				+ Poruchy plodnosti.
				+ Znížená imunita.
				+ Rachitída a osteomalácia.

Spôsob podania : Perorálne, v takom množstve pitnej vody, ktoré zvieratá čo najrýchlejšie spotrebujú.

Dávkovanie : Denná dávka:

|  |  |  |
| --- | --- | --- |
| **Zviera** | **Vek/Hmotnosť** | **Denná dávka** |
| Teľa  | do 3 mesiacov | 1 ml/8 ks |
| Teľa  | 3 - 6 mesiacov | 1 ml/4 ks |
| Hovädzí dobytok  | 150 kg | 1 ml/6 ks |
| Hovädzí dobytok  | 250 kg | 1 ml/4 ks |
| Jalovica  | 350 kg | 1 ml/3 ks |
| Dojnica  | 450 kg | 1 ml/1 ks |
| Dojnica  | 500 kg | 1 ml/1 ks |
| Býk (výkrm)  |  | 1 ml/4 ks |
| Býk (plemenitba) |  | 1 ml/4 ks |
| Žrebec plemenný |  | 1 ml/4 ks |
| Kobyla gravidná |  | 1 ml/5 ks |
| Kôň  | 500 kg | 1 ml/6 ks |
| Žriebä  | do 6 mesiacov | 1 ml/15 ks |
| Jahňa výkrm  | 20 kg | 1 ml/63 ks |
| Ovca jalová  | 60 kg | 1 ml/48 ks |
| Ovca gravidnáKoza jalováKoza gravidná |  | 1 ml/29 ks1 ml/50 ks1ml/37 ks |
| Králik  | do 12 týždňov | 1 ml/300 ks |
| Králik samica (gravidná/jalová) |  | 1 ml/300 ks |
| Králik (samica laktujúca) |  | 1 ml/92 ks |
| Králik (samica plemenná) |  | 1 ml/150 ks |
| Prasiatko  | do 6 kg | 1 ml/100 ks |
| Odstavča  | 7 – 15 kg | 1 ml/60 ks |
| Odstavča  | 16 – 35 kg | 1 ml/41 ks |
| Prasa  | 36 – 65 kg | 1 ml/30 ks |
| Prasa | 66 - 120 kg | 1 ml/27 ks |
| Prasnica  | nad 120 kg | 1 ml/11 ks |
| Prasnica (gravidná) |  | 1 ml/12 ks |
| Prasnica (laktujúca) |  | 1 ml/7 ks |
| Kanec |  | 1 ml/10 ks |
| Pes malý |  | 0,1 ml/10 ks |
| Pes stredný |  | 0,1 ml/3 ks |
| Pes veľký |  | 0,1 ml/1 ks |
| Mačka |  | 0,1 ml/7 ks |
| Kožušinové zvieratá |  | 0,1 ml/24 ks |

 Podáva sa po dobu 5 – 10 dní v uvedených dávkach. Podávanie je možné opakovať o 3 - 4 týždne.

Poznámka : Pripravený roztok nesmie byť vystavený priamemu slnečnému svetlu a musí byť zhotovovaný denne čerstvý.

Upozornenia : Veterinárny prípravok sa nesmie používať po uplynutí času použiteľnosti. Pri práci s veterinárnym prípravkom je zakázané jesť, piť a fajčiť. Po kontakte s pokožkou je potrebné umyť pokožku vodou. Pri podráždení očí vyhľadajte lekársku pomoc. Uchovávať mimo dohľadu a dosahu detí.

Ochranná lehota : Bez ochranných lehôt.

Spôsob uchovávania : Pri teplote do 25°C, chrániť pred svetlom.

Čas použiteľnosti : V neporušenom obale 2 roky; čas použiteľnosti po nariedení v pitnej vode podľa návodu 12 hodín.

Veľkosť balenia : 25 ml, 250 ml, 1 000 ml, 5 l, 10 l.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 059/V/20-S